《古剑》
五代·谭用之

铸时天匠待英豪，紫焰寒星匣倍牢。
三尺何年拂尘土，四溟今日绝波涛。
雄应垓下收蛇阵，滞想溪头伴豹韬。
惜是真龙懒抛掷，夜来冲斗气何高。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。